ועדת הכספים, כנסת 20, פרוטוקול מספר 390, 2016-06-22 09:30

משה גפני: תקנות תעבורה, התשע"ו-2016, תיקונים בתוספת הראשונה.

משה גפני: מי מציג את התקנות?

<חוה ראובני: עורכת דין חוה ראובני, מהלשכה המשפטית.

<חוה ראובני: מה שמונח בפני הוועדה היום זה תיקון מקיף לכמעט כל האגרות המנויות בתוספת הראשונה.

<חוה ראובני: התיקון הזה הוא השלמה של תיקון שהוועדה אישרה לפני מספר חודשים בהקשר דומה.

<חוה ראובני: החלה להתעורר הסוגיה של הצמדות למדד שלילי.

<חוה ראובני: אם לפני מספר חודשים באנו בהקשר של אגרות מסוימות שנכללו בפשרה בתביעה ייצוגית מסוימת, הרי שהיום אנחנו באים על כל היתר, אף כי גם עליהן כעת כבר מונחת תביעה ייצוגית.

<שלומית ארליך: בדיון האחרון שהבאתם בו תקנות תעבורה אני מבינה שהיה מדובר על הליך משפטי אחר, נכון?

<חוה ראובני: נכון.

<חוה ראובני: בעקבות אותו הליך התחלנו בבירור מקיף יותר גם של יתר האגרות, אבל בטרם השלמנו את התהליך הוגשה תביעה ייצוגית נוספת שעניינה ביתר האגרות שנמצאות בתקנות, בקשר להיעדר ההצמדה למדד שלילי ב-2003 – אף כי תקנות התעבורה באותה עת דיברו על עדכון רק לפי עליית המדד ולא לפי שינוי המדד.

<חוה ראובני: וכמובן שהנחיית היועץ לפרש עלייה כשינוי ניתנה רק לפני שנה בערך.

<חוה ראובני: בנוסף, באותה תביעה ייצוגית הועלתה בפנינו הטענה בסוגיית עיגול סכומים.

<חוה ראובני: לפי התקנות, האגרות בעדכון השנתי מעודכנות לשקל הקרוב, ונשאלה השאלה מה מעדכנים – את סכום האגרה שנקבעה או את הסכום לפני העיגול, כאשר הסטייה יכולה להיות עד חצי שקל למעלה או למטה.

<חוה ראובני: הנושא הזה גם הוצף בתביעה הייצוגית הנוספת שתלויה ועומדת ולמעשה קבועה לקדם-משפט ראשון מחר.

<חוה ראובני: עשינו עבודה מקיפה לתקן את שני הדברים האלה בתקנות.

<חוה ראובני: מדובר על תיקוני עבר, והיום אנחנו כבר פועלים לפי שינוי המדד ולא רק לפי עלייתו, ואנחנו כבר מעגלים את סכומי האגרות מספרית ולא את הסכומים המעוגלים, כשעדיין בבסיס יש את החישוב האחר של העיגולים ואת החישוב של ההצמדות משנים עברו.

<חוה ראובני: אז מונחת כאן בקשה לתקן את כל האגרות שנמצאה בהן סטייה, רובן הפחתה ומיעוטן העלאה קטנה.

משה גפני: תני לי דוגמה של אגרה מופחתת.

<חוה ראובני: האגרה בעד רישיון בית ספר לנהיגה יורדת מ-422 ל-419 שקלים.

איתן ברושי: בשלושה שקלים.

איתן ברושי: צריך להרים כוסית.

<חוה ראובני: על זה מדובר ברוב האגרות, שקל או שניים למעלה או למטה.

<שלומית ארליך: שמנו לב שבאגרה שמדברת על רישיון להפעלת מונית - - -

<דפנה עין-דור: ככל שהסכום יותר גבוה ההשפעה של זה היא יותר גבוהה.

<שלומית ארליך: אבל שם מדובר בשינוי שהוא קצת יותר דרמטי ולכן אני שואלת אם זה רק עדכון ולא שינוי כלשהו.

<חוה ראובני: לא, לא, מדובר אך ורק על תיקון העבר לגבי עיגול סכומים והצמדה למדד שלילי.

<חוה ראובני: ובכל מקרה, האגרות שמשולמות בהיקף נרחב על ידי מיליוני בני אדם זה אגרות רכב ואגרות נהיגה, ולא אגרה להפעלת מונית, שזו אגרה חד-פעמית שמשולמת על ידי ציבור יחסית קטן.

<דפנה עין-דור: אני דפנה עין-דור, מנהלת אגף כלכלה במשרד התחבורה.

<דפנה עין-דור: שלומית, צריך לשים לב שלגבי האגרה של רישיון למונית מדובר פה באגרות ישנות ממכסות של שנת 1989.

<דפנה עין-דור: זה פשוט אגרות שרשומות אצלנו, אבל אין רוכשים לדבר הזה.

<שלומית ארליך: אז דווקא זאת שמ-1989 הופחתה בסדר גודל של 800 שקלים, אבל המכסות שהוקצו מ-1990 ועד 1992 ואילך, בהן הסכום עלה בסדר גודל של 100 עד 300 שקלים.

<חוה ראובני: כבר לא מקצים מהאגרות האלה, זה עניין היסטורי, כשפעם לרישיונות להפעלת מונית היו מכסות שהיו נקבעות אחת לתקופה.

<חוה ראובני: היום זה שוק חופשי שבו כל אחד שרוצה לוקח תמורת האגרה הקבועה.

<שלומית ארליך: בדיון הקודם שהיה לנו, על עדכוני הרכב הקודמים, כבר אז חברי הוועדה הביעו את מורת רוחם מכך ש...

<שלומית ארליך: אנחנו מפרשים כל השנים שהכוונה של עליית המדד היא עלייה ולא שינוי, כלומר, שצריך לקחת בחשבון את העלייה מעלה ולא מטה.

<שלומית ארליך: זה בא לידי ביטוי בעיקר בתחומים של שכר, של נושאי משרה למשל.

<שלומית ארליך: עכשיו, באמת יצאה חוות דעת של המשנה ליועץ המשפטי לממשלה ושם הוא אמר לראות כל עניין באופן ספציפי.

<שלומית ארליך: האם אתם חושבים שהדבר הנכון במקרה הזה הוא לקבל את העמדה שעליית המדד היא בעצם שינוי המדד?

<חוה ראובני: אנחנו מתייחסים לזה בשתי רמות.

<חוה ראובני: אחת, יש את ההנחיה הזאת.

<חוה ראובני: שתיים, התקנות היום אומרות "שינוי מדד" ולא "עליית מדד".

<חוה ראובני: ושלוש, באותו מקרה, כשהגענו לפני בית המשפט, עוד לפני הנחיית היועץ, חיוותה השופטת את דעתה בצורה נחרצת לפיה יש לקרוא באותו אופן שהיועץ מנחה היום לקרוא, דהיינו שעלייה שווה שינוי.

משה גפני: אני אמרתי בדיון שם שכשאני צריך לחתום על הפחתה של שכר בגלל שהמדד ירד אז אני לא חותם על זה, אני משאיר אותו כמות שהוא.

משה גפני: אותו דבר צריך להיות הפוך.

<דפנה עין-דור: אבל מנגנון עדכון האגרות הקבוע כרגע בתקנות התעבורה מדבר על שיעור השינוי, כלומר, גם עלייה וגם ירידה.

משה גפני: ב-9ג כתוב "בעד רישיון נהיגה וחידושו לכל תקופת תוקף למי שאישר צה"ל כי הוא חייל מילואים פעיל" – למה זה 12 במקום 10?

משה גפני: סתם שאלה לדוגמה.

משה גפני: למה מ-10 זה עבר ל-12 ולא ל-9 או 11?

משה גפני: איך זה הגיע דווקא ל-12?

<ברוני חירמן: אני ברוני חירמן, מנהלת תחום כלכלת תחבורה במשרד התחבורה.

<ברוני חירמן: כשקבענו את האגרה ברמה של 10 שקלים במקום לעדכן את הסכום הלא מעוגל, שיכול להיות שבעדכון הראשון הוא הגיע ל-10.4 ועיגלנו אותו ל-10 ובפעם השנייה עדכנו את העשרה שקלים במקום 10.4, אז יכול להיות שפעמיים, במקום פעם אחת לעדכן...

<ברוני חירמן: אם היינו מעדכנים בשיטה אחרת את הסכום הלא מעוגל, יכול להיות שבעדכון אחרי שנה היינו מגיעים ל-11 שקלים, ובעדכון אחרי שנתיים-שלוש היינו מגיעים ל-12 שקלים.

<ברוני חירמן: אבל מכיוון שעדכנו את הסכום הלא מעוגל, זאת אומרת - - -

משה גפני: הבנתי, זה לא מתמטיקה, זה פשוט עצלנות.

<ברוני חירמן: זה לגמרי מתמטיקה.

משה גפני: זה ממש לא מתמטיקה.

משה גפני: מ-10 ל-12 זה אחוז מאוד גבוה, והסברת שבשנה שעברה פשוט התעצלו ולא עשו את זה, אחרת זה היה עולה ל-11 ואחרי זה ל-12.

<ברוני חירמן: לא, אנחנו כל שנה עדכנו, פשוט כל שנה התחלנו מעשרה שקלים.

משה גפני: אז למה לא עדכנתם ל-11?

<ברוני חירמן: מכיוון שעדכנו כל פעם את הסכום המעוגל מול הסכום הלא מעוגל - - -

משה גפני: שנה שעברה עדכנתם את הסכום?

<ברוני חירמן: כל שנה אנחנו מעדכנים.

באסל גטאס: לפי מה מעדכנים?

<ברוני חירמן: לפי שיעור שינוי מדד המחירים לצרכן.

באסל גטאס: והמדד עלה ב-10%?

<ברוני חירמן: לא, מדובר בכמה שנים - - -

<שלומית ארליך: תסבירי את זה במספרים.

באסל גטאס: אדוני היושב-ראש, יש לי שאלה עקרונית: אם יש בשנה מסוימת מדד שלילי, מעדכנים למטה?

<ברוני חירמן: כן, כבר שנתיים אנחנו מורידים.

משה גפני: זה מה שהם אמרו קודם, לפני שבאת.

משה גפני: הם אמרו שהם שינו את זה מ"עלייה של המדד" ל"שינוי במדד".

משה גפני: זאת אומרת שגם אם יש הפחתה של המדד - - -

באסל גטאס: אבל שקל מתוך עשרה שקלים זה 10%.

משה גפני: אבל היא הסבירה את זה כבר.

משה גפני: באסל, יש לנו רק ויכוח אחד, האם זו עצלנות או האם זו מתמטיקה.

משה גפני: היא אומרת שזו לא עצלנות.

<שלומית ארליך: עוד שאלה אחת:

<שלומית ארליך: האם אנחנו צפויים לקבל תקנות נוספות שמתקנות את שיעורי האגרות?

<דפנה עין-דור: אני רוצה להוסיף לשלוש הסיבות שחוה ציינה סיבה רביעית.

<דפנה עין-דור: הסיבה הרביעית היא שבאותו קובץ תקנות כבר תיקנו את האגרות שמתייחסות לאגרת רישוי רכב פרטי ומסחרי עד 3.5 טון.

<דפנה עין-דור: ולכן, כדי שכל המכלול יעודכן באותו רציונל, צריך להפחית פה את הבסיס.

<דפנה עין-דור: עכשיו, מכיוון שהתביעות הייצוגיות הגיעו אלינו בשיטה מדורגת ואנחנו רוצים להקדים תרופה למכה, אנחנו בודקים את כלל האגרות, כולל תעופה, כולל ספנות וכולל כל האגרות שיש לנו בתחומי התחבורה, שזה כ-500 אגרות.

<דפנה עין-דור: אנחנו בודקים מה העדכונים שצריכים לעשות בהן, וכאשר נסיים את הבדיקה, אם יהיה צורך נגיע לוועדה שוב.

<שלומית ארליך: אני אגיד למה אני שואלת.

<שלומית ארליך: משום שעל שולחן ועדת הכספים מונחת הצעת חוק שעוסקת בעדכון אגרות כלל-משרדי, בין היתר גם אגרות משרד התחבורה, ואחד הסעיפים בהצעת החוק מאשרר את המצב הקיים ואומר שהאגרות שקבועות היום הן אלה שיישארו.

<שלומית ארליך: אז השאלה היא איך הדברים שאת אומרת עולים בקנה אחד עם הצעת החוק?

<דפנה עין-דור: מכיוון שהצעת החוק מדברת על 1 בינואר 2017, לא בטוח שזה יספיק לנו.

<דפנה עין-דור: אני רוצה לציין שבתעבורה זה ממצה את כלל השינויים הנדרשים, ולגבי היתר, כדי שלא יגישו נגדנו עתירות - - -

משה גפני: תודה רבה.

משה גפני: יש מישהו שרוצה להתייחס לעניין?

משה גפני: תודה.

משה גפני: תקנות תעבורה, התשע"ו-2016, תיקונים בתוספת הראשונה – מי מקריא?

<חוה ראובני: קוראת:

<חוה ראובני: התוספת העיקריות) –

<חוה ראובני: (1) בחלק א', בטור ב' –

<חוה ראובני: (ב) בפרט 3, במקום "225" יבוא "226";

<חוה ראובני: (ד) בפרט 10, בפסקה (4), במקום "979" יבוא "978" ובפסקה (5), במקום "979" יבוא "978";

<חוה ראובני: (2) בחלק ב', בטור ב' –

<חוה ראובני: (1) בפסקה (א), במקום "422" יבוא "419 "

<חוה ראובני: (ב) בפרט 2 –

<חוה ראובני: (1) בפסקה (א) –

<חוה ראובני: (א) בפסקת משנה (1), במקום "1,137" יבוא "1,138";

<חוה ראובני: (ד) בפסקת משנה (7), במקום "523" יבוא "519";

<חוה ראובני: (ו) בפסקת משנה (9), במקום ""279" יבוא "276";

<חוה ראובני: (2) בפסקה (ב), במקום "139" יבוא "137";

<חוה ראובני: (1) בפרט 1, בטור ב' –

<חוה ראובני: (ב) בפסקה (ב), במקום "216" יבוא "215";

<חוה ראובני: (ד) בפסקה (ד), במקום "72" יבוא "73";

<חוה ראובני: (2) בפרט 2(ב2), במקום "240" יבוא "239";

<חוה ראובני: (א) בפסקה (א), במקום "382" יבוא "379";

<חוה ראובני: (1) מול "עד 16,000", במקום "1,938" יבוא "1,924";

<חוה ראובני: (3) מול "מ- 20,001 ומעלה", במקום "3,350" יבוא "3,328";

<חוה ראובני: (ה) בפרט 5 –

<חוה ראובני: (2) מול "מ- 51 עד 155", במקום "164" יבוא "163";

<שלומית ארליך: חוה, ברישה, בפרט 5(א) בפסקה (א) זה צריך להיות "בטור, בשקלים חדשים, כשהרישיון ניתן לתקופה של שנה".

<שלומית ארליך: לדעתי זה נשמט בנוסח.

<חוה ראובני: יכול להיות.

<שלומית ארליך: אז תרשמו לכם.

<חוה ראובני: נכון.

<חוה ראובני: (ב) בפסקה (ב), במקום "43" יבוא "44";

<חוה ראובני: (1) מול "על ידי מנוע שאינו מנוע דיזל", במקום "555" יבוא "550";

<חוה ראובני: (ז) בפרט 7, בטור ב' –

<חוה ראובני: (א) מול "עד 4" במקום "139" יבוא "137";

<חוה ראובני: (2) בפסקה (ב) –

<חוה ראובני: (ח) בפרט 8, בטור ב' –

<חוה ראובני: (1) מול "על ידי מנוע בנזין", במקום "234" יבוא "230" ובמקום "464" יבוא "460";

<חוה ראובני: (9) בפרט 9 –

<שלומית ארליך: חוה, פה זה צריך להיות "בפרט 9, בטור ב'".

<חוה ראובני: בסדר.

<חוה ראובני: (2) מול "מ- 8,001 ומעלה", במקום "372" יבוא "369";

<חוה ראובני: (יא) בפרט 11, במקום "27" יבוא "26";

<חוה ראובני: (יג) בפרט 11ב, במקום "27" יבוא "26";

<חוה ראובני: (טו) בפרט 16, מול "כפל רישיון סחר", במקום "139" יבוא "137";

<שלומית ארליך: ב-(טו) זה גם צריך להיות "בפרט 16, בטור, בשקלים חדשים".

<שלומית ארליך: כי זה בטורים שם.

<חוה ראובני: (יז) בפרט 19, במקום "27" יבוא "26";

<חוה ראובני: (1) מול "רכב פרטי", במקום "234" יבוא "230";

<חוה ראובני: (3) מול "אוטובוס", במקום "494" יבוא "490";

<חוה ראובני: (א) בפרט 1 –

<חוה ראובני: (2) בפסקה (ב), במקום "122,326" יבוא "121,468";

<חוה ראובני: (ג) בפרט 2א, במקום "717" יבוא "740";

<חוה ראובני: תחילה 2.

<חוה ראובני: תחילתן של תקנות אלה, באחד לחודש שיחול לאחר תום חודשיים ממועד

<שלומית ארליך: למה תוך חודשיים?

<חוה ראובני: כי זה הזמן שבו מנפיקים ושולחים את הרישיונות לציבור.

<חוה ראובני: חודשיים מראש.

<שלומית ארליך: העדכון האחרון היה ב-18 באפריל 2016, זה פורסם ברשומות.

<שלומית ארליך: מה קורה לגבי העדכון הבא?

<שלומית ארליך: הוא יהיה כבר על הסכומים האלה?

<חוה ראובני: על הסכומים האלה.

משה גפני: מי בעד אישור התקנות?

משה גפני: הצבעה בעד אישור התקנות – פה אחד תקנות התעבורה, התשע"ו-2016, תיקונים בתוספת הראשונה, אושרו.

משה גפני: התקנות אושרו.

משה גפני: תודה רבה.